Tolong jelaskan mengenai Majalah dalam bahasa melayu

Majalah (, serapan  majallah terbitan kata dasar  jalla "menebal") merupakan penerbitan berkala baik secara mingguan, bulanan, tahunan dan sebagainya berisi bermacam-macam rencana pelbagai subjek ditujukan kepada masyarakat umum dan ditulis dengan bahasa yang mudah difahami oleh pembaca.  Majalah biasanya dicetak berwarna menggunakan kertas yang lebih bermutu; ia boleh didapati di toko dan kedai buku, gerai majalah serta pasar-pasar dibiayai pengiklanan, langganan atau gabungan antara kedua-duanya. Majalah juga diterbitkan secara dalam talian di internet sama ada tunggal atau sekaligus dengan yang versi cetak.

Terbitan pertama yang boleh dianggap berupa majalah muncul pada tahun 1663 dengan terbitnya Erbauliche Monaths Unterredungen di Hamburg yang mengkhusus kepada sastera dan falsafah. Majalah pertama yang terbit dalam bahasa Melayu adalah Bustan Arifin disunting Munsyi Abdullah bin Abdul Kadir di Melaka dari tahun 1821 hingga 1822.